Idrettsforeningen Hellas

Idrettsforeningen Hellas er eit idrettslag heimehøyrande i Drammen. Laget vart stifta 28. oktober 1917 og er aktivt med i friidrett og orientering. IF Hellas arrangerte NM i friidrett 1962 og  NM i friidrett 2001 på Marienlyst stadion.

 Soge
Johan Støa sikra Hellas sitt fyrste MM-gull då han vann 10000-meteren under NM i friidrett 1924. To år seinare vart Støa tildelt Egebergs ærespris, noko  Bjarne Bryntesen òg fekk, etter mellom anna NM-gull i tikamp i 1935. Flest NM-titlar for Hellas tok Bjørn Thorkildsen med sine fire topplasseringar i høgdehopp i perioden 1955–1960.

Orienteringssporten har stått på lagsprogrammet sidan 1939. Ole Skramstad vart norsk meister i 1949 og Erik Engebråten hevda seg nasjonalt på 1960-talet.

 Utøvarar 
 Johan Støa, langdistanseløpar. Tildelt Egebergs ærespris i 1926.
 Bjarne Bryntesen, mangekjempar og skihoppar. Tildelt Egebergs ærespris i 1935.
 Ole Skramstad, orienteringsløpar. Tildelt kongepokal i 1949.
 Bjørn Thorkildsen, høgdehoppar. Tildelt kongepokal i 1955.
 Andreas Larsen-Nyhus, noregsmeister i stavhopp 1958.
 Kjellfred Weum, noregsmeister i 110 meter hekk 1963 og 1964.
 Jan Torgersen, noregsmeister i 400 meter hekk 1974.
 Torstein Brox, noregsmeister på 1500 m i 1982.
 Espen Borge, noregsmeister på 800 m i 1984.

Kjelder
Hellas 60 år Jubileumsbok. 1977.

Kategori:Idrettslag i Buskerud
Kategori:Idrettslag i Drammen
Kategori:Idrettslag skipa i 1917